CELEX: 
Language: hu
Date: 2017-05-03 00:00:00
Title: A BIZOTTSÁG (EU) .../... VÉGREHAJTÁSI RENDELETE a 908/2014/EU végrehajtási rendeletnek a kedvezményezettekkel kapcsolatos bizonyos információk közzétételére vonatkozó kötelezettséggel érintett intézkedések jegyzéke tekintetében történő módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2017.5.3.)
            
            
               a 908/2014/EU végrehajtási rendeletnek a kedvezményezettekkel kapcsolatos bizonyos információk közzétételére vonatkozó kötelezettséggel érintett intézkedések jegyzéke tekintetében történő módosításáról
               
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre
                  1
                és különösen annak 114. cikkére,
            
            
               mivel:
            
            
               (1)Az 1306/2013/EU rendelet 111. cikkének (1) bekezdése értelmében a tagállamok kötelesek közzétenni bizonyos, az Európai Mezőgazdasági Garanciaalap és az Európai Mezőgazdasági Vidékfejlesztési Alap kedvezményezettjeire vonatkozó információkat, ideértve többek között az említett alapokból finanszírozott egyes intézkedések keretében kapott támogatás összegét, valamint az érintett intézkedések jellegét és leírását.
            
            
               (2)A 908/2014/EU bizottsági végrehajtási rendelet
                  2
                57. cikke további olyan adatokat is meghatároz, amelyeket a szóban forgó intézkedések kapcsán közzé kell tenni, és hivatkozik ugyanazon rendelet XIII. mellékletére, amely tartalmazza az érintett intézkedések jegyzékét. 
            
            
               (3)Az Unióból származó mezőgazdasági termékek és élelmiszerek behozatalára vonatkozó oroszországi tilalom nyomán, valamint annak következtében, hogy a tej és a tejtermékek iránti globális kereslet – elsősorban a Kínába irányuló kivitel lelassulásával összefüggésben – a vártnál alacsonyabb mértékben nőtt, a Bizottság az 1308/2013/EU európai parlamenti és tanácsi rendelet
                  3
                219. cikkének (1) bekezdése alapján a piaci helyzet kezeléséhez szükséges intézkedéseket fogadott el az állattenyésztési ágazatokra vonatkozóan. A szóban forgó intézkedéseket az (EU) 2015/1853
                  4
               , az (EU) 2016/1612
                  5
                és az (EU) 2016/1613
                  6
                felhatalmazáson alapuló bizottsági rendelet tartalmazza. Az intézkedések az 1306/2013/EU rendelet 4. cikke (1) bekezdésének a) pontja szerinti, mezőgazdasági piacokat támogató intézkedésekként kerültek bevezetésre és a 2016. vagy a 2017. pénzügyi év tekintetében alkalmazandók, azonban nem szerepelnek a 908/2014/EU végrehajtási rendelet XIII. mellékletében található jegyzékben. Ezért helyénvaló felvenni őket az említett jegyzékbe.
            
            
               (4)Ezért a 908/2014/EU végrehajtási rendeletet ennek megfelelően módosítani kell.
            
            
               (5)Az e rendeletben előírt intézkedések összhangban vannak a Mezőgazdasági Alapok Bizottságának véleményével,
            
            
               ELFOGADTA EZT A RENDELETET:
            
            
               1. cikk
            
            
               A 908/2014/EU végrehajtási rendelet XIII. melléklete a következő 10. ponttal egészül ki:
            
            
               „10. Az 1308/2013/EU rendelet 219. cikkének (1) bekezdése alapján bevezetett, az állattenyésztési ágazatokban az 1306/2013/EU rendelet 4. cikke (1) bekezdésének a) pontja szerinti, mezőgazdasági piacokat támogató intézkedésként alkalmazandó intézkedések.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, 2017.5.3.-én.
            
            
               
               
                     elnök
                     Jean-Claude JUNCKER
               
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 347., 2013.12.20., 549. o.
               
               
                  
                     (2)
                  
                        A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).
               
               
                  
                     (3)
                  
                        Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
               
               
                  
                     (4)
                  
                        A Bizottság (EU) 2015/1853 felhatalmazáson alapuló rendelete (2015. október 15.) az állattenyésztési ágazatok mezőgazdasági termelőinek nyújtott ideiglenes rendkívüli támogatásról (HL L 271., 2015.10.16., 25. o.).
               
               
                  
                     (5)
                  
                        A Bizottság (EU) 2016/1612 felhatalmazáson alapuló rendelete (2016. szeptember 8.) a tejtermelés csökkentéséhez nyújtott támogatásról (HL L 242., 2016.9.9., 4. o.).
               
               
                  
                     (6)
                  
                        A Bizottság (EU) 2016/1613 felhatalmazáson alapuló rendelete (2016. szeptember 8.) a tejtermelőknek és az egyéb állattenyésztési ágazatok gazdálkodóinak nyújtandó kivételes alkalmazkodási támogatásról (HL L 242., 2016.9.9., 10. o.).